Łužiska jězorina dóstanje dalši zwisk mjez wodźiznami
Łaz (AK/SN). Łužiska jězorina dóstanje po Kóšynskim kanalu mjez Złokomorowskim a Lejnjanskim jězorom dalši zwisk, kotryž móža łódźe wužiwać. Borboriny kanal mjez Lejnjanskim a Parcowskim jězorom ma wot sezony 2019 wužiwajomny być. To je Daniel Just, jednaćel sakskeho zaměroweho zwjazka Łužiska jězorina na wutornej zhromadźiznje zaměroweho zwjazka we Łazu potwjerdźił. „Saněrowanska towaršnosć LMBV chce kanal hač do kónca tutoho lěta dotwarić a jón potom hač do kónca lěta 2022 wobhospodarjeć. To stanje so we wothłosowanju z wyšim hórniskim zarjadom a z ministerstwom za hospodarstwo a dźěło Sakskeje“, Daniel Just rozłoži. „Je to jasny signal regionej. Nadźijamy so, zo LMBW časowy plan dodźerži.“
szl_Latn szl_Latn